Na temelju članka 42. Zakona o lokalnim porezima („Narodne novine“ broj 115/16. i 101/17) i članka 18. Statuta Grada Križevaca („Službeni vjesnik Grada Križevaca“ broj 4/09, 1/13. i 1/16), Gradsko vijeće Grada Križevaca na 5. sjednici održanoj 4. prosinca 2017. donijelo je

**ODLUKU**

**o izmjenama i dopunama Odluke o gradskim porezima Grada Križevaca**

Članak 1.

 U Odluci o gradskim porezima Grada Križevaca („Službeni vjesnik Grada Križevaca“ broj 2/17) u članku 2. točka 5. briše se.

Članak 2.

U članku 9. stavku 2. točki a), podtočka 2. mijenja se i glasi:

„2. za korištenje javnih površina za parkirališta 50,00 kuna,

Iza podtočke 4. dodaje se podtočka 5. koja glasi:

5. za klizalište (za vrijeme trajanja manifestacije) 2,00 kune.“.

U istom članku stavku 2. točki b) podtočke 3. i 4. mijenjaju se i glase:

„3. za obavljanje prodaje vlastitih poljoprivrednih

proizvoda (voća, povrća, poslastica, sadnica,

lončanica i ostalih sezonskih prodaja

poljoprivrednih proizvoda i prerađevina) 10,00 kuna,

4. sezonske prodaje, čestitaka,

knjiga, suvenira i slično 10,00 kuna,“

 Podtočka 9. briše se,

 Podtočka 10. postaje podtočka 9. te se mijenja i glasi:

„9. za deponiranje materijala i robe 2,00 kune.“.

Članak 3.

 U poglavlju II. naslov „5. Porez na nekretnine“ i članak 11. brišu se.

Članak 4.

 Članak 13. mijenja se i glasi: „Iznimno se od plaćanja poreza na korištenje javnih površina iz članka 9., točke b) ove Odluke oslobađaju korisnici javne površine koji su registrirani kao humanitarne, socijalne i zdravstvene udruge, za obavljanje takvih djelatnosti te korisnici za vrijeme održavanja utrka i športskih aktivnosti.“.

Članak 5.

 U članku 14. stavci 1. i 2. brišu se.

Članak 6.

 Ova Odluka stupa na snagu osmog dana od dana objave u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 410-01/17-01/2

URBROJ: 2137/02-01/2-17-2

Križevci, 4. prosinca 2017.

PREDSJEDNIK

Marko Katanović